༈།སེམས་ཀྱི་སྒྲིབ་པ་རྣམ་པར་སྦྱོང་བར་བྱེད་པ་ཞེས་བྱ་བ་ཨཱརྱ་དེ་ལས་མཛད་པ་བཞུགས་སོ།།༅རྒྱ་གར་སྐད་དུ།ཙིཏྟ་ཝ་ར་ཎ་བི་ཤོ་དྷ་ནཱ་མ་པྲ་ཝ་ཀ་ར་ཎ།བོད
སྐད་དུ།སེམས་ཀྱི་སྒྲིབ་པ་རྣམ་པར་སྦྱོང་བ་ཞེས་བྱ་བའི་རབ་ཏུ་བྱེད་པ།བླ་མ་དམ་པའི་ཞབས་ལ་ཕྱག་འཚལ་ལོ།།འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།།ཐོག་མ་ཐ་མ་མེད་ཞི་བ།།དངོས་དང་དངོས་མེད་རྣམ་པར་སྤངས།

རྣམ་པར་རྟོག་མེད་དམིགས་པ་བྲལ།།གནས་པ་མེད་པ་གཉིས་མེད་པ།།འགྲོ་བ་མེད་པ་དཔེ་མེད་པ།།བརྗོད་དུ་མེད་པ་བལྟར་མེད་པ།།གནས་པ་མེད་པ་གནས་མེད་པ།།འགྱུར་བ་མེད་པ་འདུས་མ་བྱས།།
སངས་རྒྱས་ཐམས་ཅད་ཀྱི་ནི་གནས།།སྐུ་ནི་སྙིང་རྗེའི་རང་བཞིན་ཉིད།།སེམས་ཅན་མོས་པ་སྣ་ཚོགས་ལ།།ཐབས་རྣམ་སྣ་ཚོགས་རབ་སྟོན་པ།།འདོད་ཆགས་ཆེན་པོའི་ཚུལ་ཕྱག་འཚལ།།པདྨ་གར་དབང་གཙོ་བོ་ལའང་།།རང་གི
སེམས་ནི་རྟོགས་བྱའི་ཕྱིར།།ཅུང་ཟད་ཙམ་འདིར་བརྗོད་པར་བྱ།།རྣམ་པར་དཔྱོད་པའི་ཚོགས་ཀྱིས་ནི།།ཐམས་ཅད་དུ་ནི་རབ་ངེས་པ།།བརྗོད་པར་བྱ་བ་འདི་དག་ཉིད།།ལས་དྲག་གང་གིས་འགྲོ་བ་རྣམས།།གང་དང་གང་དུ་འཆིང
འའགྱུར་བ།།ཐབས་དང་བཅས་ན་དེ་ཉིད་ཀྱིས།།སྲིད་པའི་འཆིང་ལས་གྲོལ་བར་འགྱུར།།སེམས་ཙམ་རྣམ་པར་དག་པའི་ཕྱིར།།འབྲས་བུའང་རྣམ་པར་དག་པར་འགྱུར།།འདི་དག་ཤིན་ཏུ་རྒྱས་པར་ནི།།ཐེག་པ་ཆེན་པོར་གསལ་བར
བསྟན།།ཆོས་དང་གང་ཟག་བདག་མེད་པར།།ཡེ་ཤེས་ཙམ་དུ་ཐུབ་པས་གསུངས།།དེ་ལྟ་ན་ཡང་འདི་ལྟར་འབྱུང་།།རིག་པ་དང་ཡང་རབ་ཏུ་མཐུན།།དངོས་འཛིན་གདོན་གྱིས་ཟིན་པ་ཡིས།།ཞེན་པ་རབ་ཏུ་རྟོགས་བྱའི་ཕྱིར།།ལུང་ལས
ཀྱང་ནི་གསལ་པོ་རུ།།རྒྱས་པར་སྙིང་རྗེའི་བདག་ཉིད་གསུངས།།ཆོས་རྣམས་སྔོན་དུ་འགྲོ་བ་ཡི།།ཡིད་གཙོ་ཡིད་ནི་སྔོན་འགྲོ་སྟེ།།ཡིད་གཅིག་གིས་ནི་འབད་པ་ཡིས།།སྨྲ་བའམ་ནི་བྱེད་པ་པོ།།དགེ་སློང་རང་གི་ཕ་རྒན་ལ།།མྱུར་འདོང་ཞེས

ནི་བསྐུལ་གྱུར་ནས།།འཕུལ་བས་དེ་ནི་ཤི་གྱུར་ཀྱང་།།མཚམས་མེད་སྦྱོར་བ་མ་ཡིན་ནོ།།ཤིན་ཏུ་ན་བའི་དགྲ་བཅོམ་པར།།དགེ་སློང་ནད་གཡོག་བྱེད་པ་ལ།།ང་ཡི་མགྲིན་པ་སྡོམས་ཞེས་བསྐུལ།།དེ་ནི་ཤི་ནའང་སྐྱོན་མེད་བསྟན།།འདུ་ཤེས།།
གཞན་གྱིས་གཞན་དག་ནི།།ཤི་ཡང་ཉེས་པས་མ་གོས་པར།།ཇི་ལྟར་འདུལ་ལས་གསལ་པོར་བསྟན།།དེ་ཕྱིར་སེམས་དགེར་ཉེས་པ་མེད།།དེ་འདུས་བྱས་པའི་བློ་ཡིས་ནི།།མཆོད་རྟེན་བཤིག་ཀྱང་ཉེས་མེད་དེ།།ཉེ་བའི་མཚམས་མེད
བྱས་པས་ཀྱང་།།བསོད་ནམས་ཕུང་པོ་འབའ་ཞིག་གོ།།བསམ་པ་བཟང་པོས་མཆིལ་ལྷྭམ་གཉིས།།ཐུབ་པའི་དབུ་ལ་བཞག་པ་དང་།།དེ་ནི་གཞན་གྱིས་བསལ་བྱས་པ།།གཉིས་ཀ་རྒྱལ་སྲིད་འཐོབ་པར་འགྱུར།།དེ་ཕྱིར་བསམ་པའི
རྩབ་ལ།།བསོད་ནམས་སྡིག་པ་རྣམ་པར་གནས།།ལུང་ལས་འདི་ལྟར་གསུངས་པའི་ཕྱིར།།སེམས་དགེ་བ་ལ་ཉེས་པ་མེད།།རང་གི་ལྷ་ཡི་རྣལ་འབྱོར་གྱིས།།འགྲོ་བའི་དོན་ནི་བྱེད་བརྩོན་པས།།རྣལ་འབྱོར་ཡུལ་ལ་ལོངས་སྤྱོད་ཀྱང་།།
གྲོལ་འགྱུར་ཉེས་པས་མི་གོས་སོ།།ཇི་ལྟར་དུག་གི་དེ་ཉིད་ཤེས།།དུག་ལ་དཔྱད་ནས་ཟ་བར་བྱེད།།འདིས་ནི་བརྒྱལ་བར་མི་འགྱུར་ཞིང་།།ནད་ལས་ཐར་པ་འབའ་ཞིག་འགྱུར།།སྒྱུ་མ་སྨིག་རྒྱུ་ཇི་བཞིན་དུ།།འགྲོ་བ་ཐམས་ཅད་རྣམ
བལྟས་ལ།།ཅི་ཞིག་ཇི་ལྟར་སུ་ཡིས་སྤྱོད།།བྱིས་པ་རྣམས་ནི་གཟུགས་ལ་ཆགས།།འབྲིང་པོ་རྣམས་ནི་ཆགས་བྲལ་འགྱུར།།གཟུགས་སོགས་ངོ་བོ་ཉིད་ཤེས་ན།།བློ་མཆོག་རྣམས་ནི་གྲོལ་བར་འགྱུར།།དམ་ཚིག་ཐམས་ཅད་རྣམ་བསམས།

ལ།།ལྷ་ལ་མཆོད་པའི་ཆོ་ག་ཡིས།།ཐེ་ཚོམ་མེད་པར་བཟང་པོར་བལྟ།།སྔགས་ཀྱིས་བསྐུལ་ལ་ཡོངས་སྤྱོད་བྱ།།ཡི་གེ་གསུམ་གྱི་སྦྱོར་བ་ཡིས།།སྦྱངས་དང་རྟོགས་དང་དེ་བཞིན་སྤར།།སྲིན་ལག་མཟེ
པོཔོའི་རྩེ་མོ་ཡིས།།དེ་བཞིན་གཤེགས་རྣམས་ཚིམ་པར་བྱས།།བྱིས་པ་རྣམས་ལ་བདེན་པར་སྣང་།།དེ་ནི་རྣལ་འབྱོར་པ་ལ་རྫུན།།དེ་ཙམ་ཞིག་ཏུ་ཡང་དག་པར།།བཅིང་བ་མེད་ཅིང་གྲོལ་བའང་མེད།།འཁོར་བ་མྱ་ངན་འདས་པ་ཞེས།།
དེ་ཉིད་མ་མཐོང་བ་ཡིས་ཤེས།།འཁོར་མེད་མྱ་ངན་འདས་མེད་ཅེས།།དེ་ཉིད་མཐོང་བ་རྣམས་ཀྱིས་ཤེས།།རྣམ་པར་རྟོག་པའི་གདོན་ཆེན་པོ།།འཁོར་བའི་རྒྱ་མཚོར་ལྟུང་བྱེད་ཡིན།།རྣམ་པར་མི་རྟོག་བདག་ཉིད་ཆེ།།སྲིད་པའི
འཆིང་ལས་གྲོལ་བར་འགྱུར།།ཐེ་ཚོམདུག་གིས་གནོད་པ་ནི།།སོ་སོའི་སྐྱེ་བོར་དུག་གིས་བཞིན།།དེ་ཉིད་རྩ་བ་ནས་བཏོན་ལ།།སྙིང་རྗེའི་བདག་ཉིད་ཅན་གྱིས་སྤྱོད།།ཇི་ལྟར་ཤེལ་སྒོང་དག་པ་ནི།།ཁ་དོག་གཞན་གྱིས་སྒྱུར་བར་བྱེད།།
དེ་བཞིན་རིན་ཆེན་སེམས་འདི་ཡང་།།རྟོག་པའི་ཚོན་གྱིས་སྦྱར་བ་ཉིད།།ཐ་མ་ལ་རྟོག་པའི་ཚོན་གྱིས་ནི།།རིན་ཆེན་སེམས་འདི་དབེན་གྱུར་ན།།གདོད་ནས་དག་པ་མ་སྐྱེས་པ།།རང་གི་རང་བཞིན་དྲི་མེད་གང་།།རྟག་ཏུ་རྣལ་འབྱོར་པས
གོམས་བྱ།།བྱིས་པས་གང་དང་གང་སྨད་པ།།དེ་དང་དེ་ལ་འབད་པས་སྤྱོད།།རང་གི་ལྷ་ཡི་སྦྱོར་བ་ཡིས།།སེམས་ནི་དྲི་མེད་བྱ་བའི་ཕྱིར།།རྣལ་འབྱོར་དགེ་བའི་སེམས་ཀྱིས་ནི།།ཆགས་མེད་དུག་གིས་རྨོངས་པ་ཡི།།འདོད་ཅན

མ་ལ་འདོད་སྤྱད་པས།།འདོད་པས་ཐར་པ་འཐོབ་པར་འགྱུར།།ཇི་ལྟར་བདག་ཉིད་མཁའ་ལྡིང་དུ།།བསྒོམས་ནས་དུག་ཀུན་འཁྲུངས་བྱེད་པས།།བསྒྲུབ་བྱའི་དུབ།ཀྱང་མེད་པར་བྱེད།།དུག་གི་ཟིལ་གྱིས་མི་ནོན་ནོ།།འཁོར་ལོ་དཔག
ཚད་བཅུ་གཉིས་པ།།ལྕགས་བྱས་མགོ་ལ་འཁོར་བ་ཡང་།།བྱང་ཆུབ་སེམས་ནི་བསྐྱེད་མ་ཐག།མེད་པར་གྱུར་ཅེས་ཐོས་པ་ཡིས།།བྱང་ཆུབ་སེམས་ནི་ཡང་དག་བསྐྱེད།།རྫོགས་པའི་བྱང་ཆུབ་སེམས་བྱས་པ།།དེ་ཡིས་མི་བྱ་གང་ཡང
མེད།།འགྲོ་བ་གཟུང་བའི་བསམ་པ་ཡིས།།ཐོག་མ་ནས་དག་མ་སྐྱེས་པ།།དངོས་པོ་མེད་ཅིང་དྲི་མེད་པར།།འགྲོ་བའི་བསམ་པས་ཡང་དག་མཐོང་།།བཅིངས་པ་མེད་ཅིང་གྲོལ་བ་མེད།།ལྷ་ཡི་ཡོན་ཏན་རྒྱས་པར་ནི།།རྣལ་འབྱོར་ཆོ་ག
བཞིན་བསམས་ནས།།ཆགས་པའི་སེམས་ཀྱིས་ཆགས་པར་བྱ།།ཆགས་པར་བལྟ་ནའང་གྲོལ་བར་འགྱུར།།ཅི་བྱས་གང་ལ་དམིགས་ཤེས་ན།།དངོས་པོའི་ནུས་པ་སྣ་ཚོགས་པ།།ཇི་ལྟར་དུག་གིས་ཟིན་པ་འགའ།།དུག་ཉིད་ཀྱིས་ནི
དུག་མེད་བྱེད།།རྣ་བའི་ཆུ་ལ་ཆུ་ཉིད་དང་།།ཚེར་མ་ཟུག་ལ་ཚེར་མས་ལྟར།།དེ་བཞིན་ཆགས་ལ་ཆགས་ཉིད་ཀྱིས།།མཁས་པ་རྣམས་ཀྱིས་འབྱིན་པར་བྱེད།།ཇི་ལྟར་ཁྲུས་མཁན་དྲི་མ་ཡིས།།གོས་ཀྱི་དྲི་མ་མེད་པར་བྱེད།།མཁས།།
པས་དེ་བཞིན་བདག་ཉིད་ཀྱི།།དྲི་མས་དྲི་མ་མེད་པར་བྱ།།ཇི་ལྟར་རྡུལ་གྱིས་མེ་ལོང་གི།།དྲི་མ་འདག་པར་འགྱུར་པ་བཞིན།།དེ་བཞིན་མཁས་པས་ཉེས་པ་དག།སྦྱང་ཕྱིར་ཉེས་པ་བསྟེན་པར་བྱ།།ཇི་ལྟར་ལྕགས་ཀྱི་གོང་བུ་དང་།།ཆུང

ཡང་ཆུ་གཏིང་འབྱིང་འགྱུར་ལ།།དེ་ཉིད་སྣོད་དུ་བྱས་ན་ནི།།བདག་དང་གཞན་ཡང་འགྲོལ་བར་བྱེད།།དེ་བཞིན་སྣོད་དུ་བྱས་པའི་སེམས།།ཤེས་རབ་ཐབས་ཀྱི་ཆོ་ག་ཡིས།།འདོད་པ་སྤྱོད་བཞིན་གྲོལ་བར
འགྱུར།།གཞན་དག་ཀྱང་ནི་གྲོལ་བར་བྱེད།།རྣམ་ཤེས་ངན་པས་འདོད་བསྟེན་ན།།འདོད་པས་འཆིང་བ་ཉིད་དུ་འགྱུར།།དེ་ཉིད་མཁས་པས་བསྟེན་བྱས་ན།།འདོད་པས་ཐར་པ་རབ་ཏུ་བསྒྲུབ།།འོ་མས་དུག་ནི་ཞིར་འགྱུར་བར།།ཇི་ལྟར་ཀུན་
ལ་རབ་ཏུ་གྲགས།།དེ་ཉིད་སྦྲུལ་གྱིས་འཐུངས་ན་ནི།།དུག་ནི་ཤིན་ཏུ་འཕེལ་བར་འགྱུར།།ཇི་ལྟར་ངང་བས་འོ་མ་ནི།།ཆུ་ལས་འཐུང་བར་བྱེད་པ་ལྟར།།དེ་བཞིན་མཁས་པས་དུག་བཅས་ཡུལ།།སྦྱངས་ནས་སྤྱད་པས་གྲོལ་བར་འགྱུར།།ཇི་ལྟར།།
ཆོ་ག་བཞིན་སྤྱད་ན།།དུག་ཀྱང་བདུད་རྩིར་འགྱུར་བ་ཡིན།།བྱིས་པ་རྣམས་ཀྱིས་མར་དཀར་སོགས།།བཟའ་བ་ལོག་པས་དུག་ཏུ་འགྱུར།།དེ་ལྟར་སེམས་ནི་དེ་ཉིད་ཀྱང་།།གཏན་ཚིགས་བཟང་པོས་སྐྱོང་བྱས་ནས།།རྣམ་པར་མི་རྟོག་དམིགས་མེད་ན།།
རང་བབཞིན་དྲི་མེད་རབ་ཏུ་སྣང་།།ཇི་ལྟར་མེ་ནི་ཆུང་ན་ཡང་།།མར་དང་སྙིང་སོགས་འདུས་བྱས་པས།།སྣང་བ་དྲི་མེད་མི་གཡོ་བར།།བརྟན་པས་མུན་པ་རྣམ་འཇིག་འགྱུར།།ཇི་ལྟར་ཨ་སྨ་དང་ལྡན་པའི།།བ་ཌའི་ས་བོན་ཕྲ་མོ་ནི།།རྩ་བ་ཡལ་ག་འབྲས་ལྡན་
པའི།།ལྗོན་ཤིང་ཆེན་པོ་བྱེད་པ་ཡིན།།ཤིང་ཆེན་ས་བོན་ཕྲ་བ་ལས།།ཇི་ལྟར་རྩ་བ་ལོ་མ་ཡིས།།བརྒྱན་པའི་ཤིང་ཆེན་འབྱུང་བར་འགྱུར།།ཡུངས་དང་རྡོ་ཐལ་སྦྱོར་བ་ལས།།ཁ་དོག་གཞན་ཞིག་འབྱུང་བར་འགྱུར།།ཤེས་རབ་ཐབས་ཀྱི་སྦྱོར་བ་ལས།།

ཆོས་དབྱིངས་མཁས་པས་དེ་ལྟར་ཤེས།།མར་དང་སྦྲང་རྩི་མཉམ་ལྡན་པས།།དུག་ཉིད་དུ་ནི་འགྱུར་བ་ཡིན།།དེ་ཉིད་ཆོ་ག་བཞིན་སྤྱད་ན།།བཅུད་ཀྱིས་ལེན་གྱི་མཆོག་ཏུ་འགྱུར།།ཇི་ལྟར་ཆོ་ག་བཞིན་སྤྱད་ན།།དངུལ་ཆུས་རེག་པའི་ཐངས་མ་ནི།།ཇི་ལྟར
སྐྱོན་མེད་གསེར་དུ་འགྱུར།།དེ་བཞིན་ཡང་དག་ཡེ་ཤེས་ཀྱིས།།བཟུང་བའི་ཉོན་མོངས་བཟང་པོར་བྱེད།།ཐེག་པ་དམན་ལ་ཞོན་པ་རྣམས།།སྐད་ཅིག་སྐད་ཅིག་འཆིང་བར་སེམས།།གཡུལ་ལས་རྒྱལ་བར་བྱེད་པའི་སེམས།།རིང་བ་ཉིད་དུ་རྣམ་པར
གནས།།ཐེག་པ་ཆེ་ལ་ཞོན་ནས་ནི།།སྙིང་རྗེའི་གོ་ཆ་བགོས་བྱས་ནས།།ཤེས་རབ་རྒྱུད་བཅས་མདའ་དང་གཞུ།།འགྲོ་བ་བཟུང་བའི་བསམ་པ་ཡིས།།སེམས་དཔའ་ཆེ་དང་ཐབས་ཆེན་དང་།།བརྟན་པའི་བློ་ནི་གཉིས་སྤངས་པས།།བསྐལ
དཀའི་གཡུལ་ལས་རྒྱལ་བྱས་ནས།།གཞན་དག་ཀྱང་ནི་སྒྲོལ་བར་བྱེད།།རང་དོན་ཙམ་ལ་གཞོལ་བ་ནི།།བྱོལ་སོང་རྣམས་ཀྱང་ཉོན་མོངས་བྱེད།།འགྲོ་བའི་དོན་ནི་བྱེད་པ་ཡིས།།འགྲོ་བ་དེ་ལྟར་འགའ་འགའ་ན།།གྲང་དང་རླུང་སོགས་སྡུག
བསྔལ་རྣམས།།རང་དོན་ཞུགས་པས་ཀྱང་བཟོད་ན།།འགྲོ་བའི་དོན་ལ་ཞུགས་རྣམས་ཏེ།།དེ་མི་བཟོད་པ་ཇི་ལྟ་བུ།།དམྱལ་བ་ལ་སོགས་སྡུག་བསྔལ་ཡང་།།སྙིང་རྗེ་ཅན་གྱིས་བཟོད་བྱས་ན།།གྲང་དང་རླུང་སོགས་སྡུག་བསྔལ་དག།
ལྟར་གྱིས་ལ་སྤོས་ཅི་དགོས།།དཀའ་ཐུབ་བརྟག་པ་མི་བྱ་ཞིང་།།སྦྱང་བ་མེད་ཅིང་བྱ་བ་མེད།།འདིར་ནི་ཁྲུས་དང་གཙང་སྦྲ་མེད།།གྲོང་གི་ཆོས་ནི་སྤང་མི་བྱ།།སེན་མོ་རྐང་དང་རུས་པསོ།།བ་ཡི་ཁུ་བའི་འགྱུར་ལས་སྐྱེ།།ཤ་དང་ཁྲག་དང་སྒྲ།།

ལ་སོགས།།མ་ཡི་ཁྲག་ལས་ཡང་དག་འབྱུང་།།འདི་ལྟར་མི་གཙང་ལས་བྱུང་ཞིང་།།མི་གཙང་བས་གོས་རིལ་པོ་གང་།།དེ་ལྟ་བུ་ཡི་ལུས་འདི་ཉིད།།གངྒཱར་བཀྲུས་པས་ཇི་ལྟར་དག།མི་གཙང་བུར་མ་ཆུ་དག
གིས།།གངྒཱར་བཀྲུས་ཀྱང་འདག་མི་འགྱུར།།དེ་བཞིན་མི་གཙང་བས་གང་བའི།།ཕུར་མ་འདི་ཡང་འདག་མི་འགྱུར།།གངྒཱའི་ཀླུང་ལ་ཁྱི་དག་ནི།།རྒྱལ་ཞིང་འཕྱོ་ཡང་འདག་མི་འགྱུར།།དེ་ཕྱིར་ཆོས་འདོད་སྐྱེས་བུ་རྣམས།།འབབས་སྟེགས།།
བགུས་ཀྱང་འབྲས་བུ་མེད།།ཁྲུས་ཀྱིས་གལ་ཏེ་ཆོས་འགྱུར་ན།།ཉ་བ་རྣམས་ཀྱང་དོན་བྱས་འགྱུར།།ཉིན་དང་མཚན་དུ་གནས་པ་ཡི།།ཉ་ལ་སོགས་པ་སྨོས་ཅི་དགོས།།ཁྲུས་ཀྱིས་སྡིག་པ་ཟད་པ་ཡང་།།ངེས་པར་ཡོད་པ་མ་ཡིན་ཏེ།།ཇི་ལྟར
འབབས་སྟེགས་བསྟེན་པ་ལས།།འདོད་ཆགས་ལ་སོགས་འཕེལ་བའང་མཐོང་།།འདོད་ཆགས་ཞེ་སྡང་གཏི་མུག་དང་།།ཕྲག་དོག་སྲེད་པ་ཐམས་ཅད་དུ།།སྡིག་པའི་རྩ་བར་རབ་ཏུ་གྲགས།།འདི་དག་སྦྱོང་བ་ཁྲུས་ཀྱིས་མིན།།བདག་དང་བདག
གིར་འཛིན་པ་ལས།།སྲོག་ཆགས་རྣམས་ལ་འབྱུང་བ་ཡིན།།དེ་ཡང་མ་རིག་རྩ་བ་ལས།།མ་རིག་དེ་དག་འཁྲུལ་པར་འདོད།།ཇི་ལྟར་ཉ་ལྕིབས་ལ་དངུལ་བློ།།ཉ་ལྕིབས་མཐོང་ན་ལྡོག་པར་འགྱུར།།བདག་མེད་མཐོང་བས་དེ་ཡང་ནི།།རྩ་བ།
ཉིད་ནས་མེད་པར་འགྱུར།།ཇི་ལྟར་ཐག་པར་སྤྲུལ་གྱི་བློ།།ཐག་པ་མཐོང་བས་ལྡོག་པར་འགྱུར།།དེ་ལ་སྦྲུལ་གྱི་བློ་འབྱུང་བ།།སྐྱེས་བུ་དེ་ལ་ཡོང་མི་འབྱུང་།།དེ་བཞིན་འདི་ལ་བདེན་པའི་བློ།།ཡེ་ཤེས་རྡོ་རྗེས་ལྡོག་པར་འགྱུར།།འདི་ནི

འབྱུང་བར་ཡང་མི་འགྱུར།།ས་བོན་བསྲེགས་པའི་མྱུ་གུ་བཞིན།།བདག་མེད་མི་གཙང་འདུས་པ་ཡི།།གོང་བུ་ཤ་ཡི་རང་བཞིན་ཉིད།།དེ་གདུངས་པ་ཡིས་ཆོས་འགྱུར་བར།།བྱིས་པ་དཀའ་བ་རྣམ་བརྟག་དང་།།ཟླ་བ་འཕེལ་དང་འགྲིབས་པ་ལ།།
ལྟོས་ནས་ཚེས་སུ་རྣམ་པར་བཏགས།།ཉི་མ་ཤར་དང་ནུབ་པ་ལས།།ཉིན་དང་མཚན་མོར་རྣམ་པར་གནས།།དང་པོར་ལ་སོགས་ཐ་སྙད་ཀྱང་།།བཏགས་པར་ལྟོས་ནས་བྱས་པ་ཡིན།།གཟའ་དང་རྒྱུ་སྐར་ཁྱིམ་ལ་སོགས།།འཇིག་རྟེན་ཀུན་གྱིས།།
རྣམ་པར་བཏགས།།གྲང་དང་ཚ་དང་ཆར་འབབས་ལ།།ལྟོས་ནས་དེ་བཞིན་དུས་རྣམས་བཏགས།།རང་གི་ལས་ཀྱིས་འབྲས་སྤྱོད་པར།།བཟང་དང་ངན་ལས་གཟར་བསྟན་ཏོ།།མ་རིག་འདམ་གྱིས་བཏུམས་པ་ཡི།།སེམས་ཀྱི་ཡིད་བཞིན།།
ནོར་བུ་ཉིད།།སྐྱེས་བུ་མཁས་པས་བཀྲུས་བྱས་ན།།མ་རིག་གང་གིས་ཡང་སྤྱོད་འགྱུར།།གཟའ་དང་ཆོས་གྲངས་རྒྱུ་སྐར་དང་།།ཡུལ་དང་དུས་ལ་ལྟོས་མེད་པར།།མཚན་མེད་ཐེ་ཚོམ་མེད་པར་ནི།།རྟོག་པ་མེད་པར་སྤྱད་པར་བྱ།།དབང་པོའི
ལམ་འགྱུར་གང་དང་གང་།།དེ་དང་དེ་ཡི་ངོ་བོ་ཉིད།།མཉམ་པར་མ་བཞག་སྦྱོར་བ་ཡིས།།ཐམས་ཅད་སངས་རྒྱས་རང་བཞིན་གྱིས།།མིག་ནི་རྣམ་པར་སྣང་མཛད་མགོན།།རྣ་བ་རྡོ་རྗེ་ཉི་མའོ།།སྣ་ནི་རྟ་མཆོག་ཉིད་ཡིན་ལ།།ཁ་ནི་པདྨ།།
གར་དབང་ཕྱུག།ལུས་ནི་དཔལ་ལྡན་ཧེ་རུ་ཀ།ཡིད་ནི་རྡོ་རྗེ་སེམས་དཔའ་སྟེ།།དེ་ལྟར་ཡང་དག་སྦྱོར་བ་ཡི།།སྙིང་རྗེའི་བདག་ཉིད་ཅན་གྱིས་སྤྱོད།།མཁས་པས་སེམས་ནི་བརྟན་གྱུར་ན།།མི་རྟོག་པ་འདིས་འགྲུབ་པར་འགྱུར།།ཇི

ལྟར་འདོད་པའི་བྱ་བ་ཡིས།།ཀུན་ཟ་ཀུན་བྱེད་དེ་བཞིན་ནོ།།ལས་དང་བྱ་བ་ཀུན་བྱེད་ན།།ཇི་ལྟར་འདོད་པའི་བྱ་བས་སོ།།ལངས་དང་འདུག་པར་བྱེད་པ་དང་།།ཇི་ལྟར་འཆགས་ནའང་དེ་བཞིན་ནོ།།
དགོད་དང་སྨྲ་བར་བྱེད་པ་ནི།།ཇི་ལྟ་དེ་ལྟར་གོང་དེ་བཞིན།།དཀྱིལ་འཁོར་དུ་ནི་མ་ཞུགས་པའམ།།སྒྲིབ་པ་ཀུན་དང་ལྡན་པས་ཀྱང་།།རང་གི་ལྷར་སྦྱོར་བདག་ཉིད་ཀྱིས།།བསོད་ནམས་ཆུང་ཡང་འགྲུབ་པར་འགྱུར།།འདི་ནི་སདྲ།།
རྒྱས་ཐམས་ཅད་དང་།།དཔའ་བོ་དག་ནི་ཐམས་ཅད་ཉིད།།ཚེ་འདི་ཉིད་ལ་ཐམས་ཅད་རིག།འཐོབ་འགྱུར་འདི་ལ་ཐེ་ཚོམ་མེད།།ཇི་ལྟར་འཇིག་རྟེན་ཕལ་པ་ལས།།